དེ་བཞིན་དེ་རིང་དེ་ནས་འཕྲོས་པའི་སྐད་ཆ་སྣོན་མ་ལྟ་བུ་ཆགས་སོང་སྟེ།དཔེར་ན།ཟླ་བ་ནོར་བུའི་བསམ་བློ་ལྟ་བུ་ཡིན་ན།དངོས་གནས་དགའ་བསུ་ཞུ་དགོས་པའི་བསམ་བློ་ཧ་ཅང་གི་རླབས་ཆེན་པོ་རེད།བོད་པ་ཞིང་པ་སྐྱོ་པོའི་ཕྲུ་གུ་ཞིག་གི་སོ་སོས་སློབ་སྦྱོང་བྱས།གཞི་ནས་བསམ་བློའི་ཚད་གང་འཚམ་སོན་ནས་གཏིང་རིང་པོའི་བསམ་བློ་བཏང་སྟེ་སྐད་ཆ་བཤད་ཡོང་དུས་ཧ་ཅང་རྩ་བ་ཆེན་པོ་མཐོང་གི་འདུགསྐབས་རེར་བཀའ་ཤག་ལའང་སྐད་ཆ་བྱུང༌།ཟླ་བ་ནོར་བུ་དང་ཟུར་དུ་ཐུག་འཕྲད་བྱས་ཏེ་ངས་བསྔགས་བརྗོད་བྱེད་རྒྱུ་བྱུང༌།ཧ་ཅང་ཡག་པོ་རེད།རླབས་ཆེན་རེད།འདི་འདྲ་ཞིག་བྱུང་ན་བསམ་ནས་བསྡད་ཡོད།བསམ་ཕོད་པ་དང་ཤོད་ཕོད་པ།བྱེད་ཕོད་པ་དགོས་ཞེས་ངས་རྒྱུན་དུ་ཤོད་དོན་དེ་རེད།ད་དངོས་གནས་ང་ཚོར་མེ་ཏོག་ལྟ་བུ་ཤར་ཡོང་གི་ཡོད་རེད།